**Aktualizované 5.11.2020**

Obchodná verejná súťaž

**Výzva na podávanie návrhov na uzavretie zmluvy**

Podľa §281 - §288 zákona č. 513/1991 Zb. Obchodného zákonníka v znení neskorších predpisov

# Vyhlasovateľ

**Názov: Dopravný podnik mesta Žiliny s.r.o.**

**Sídlo: Kvačalova 2, 011 40 Žilina**

**IČO: 36 007 099**

**IČ DPH: SK2020447583**

**Bankové spojenie: Slovenská sporiteľňa, a.s.**

**IBAN: SK1909000000005035044524**

**SWIFT: GIBASKBX**

**Zápis v registri: Obchodný register Okresného súdu v Žiline**

**Oddiel: Sro, Vložka číslo:35101/L**

Kontaktná osoba vyhlasovateľa: Mgr. Viera Blanárová, oddelenie verejného obstarávania

Telefón: +421 41 5660 168

E-mail: viera.blanarova@dpmz.sk

Identifikácia vyhlasovateľa: Dopravný podnik mesta Žiliny s.r.o. je podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov obstarávateľ podľa § 9 ods. 1 písm. a), ktorý vykonáva vybrané činnosti ustanovené v § 9 ods. 6 a 7 cit. zákona.

 (ďalej len „vyhlasovateľ")

Vyhlasovateľ v zmysle § 281 a nasl. zákona č. 513/1991 Zb. Obchodného zákonníka v znení neskorších predpisov vyhlasuje prostredníctvom Výzvy na podávanie návrhov na uzavretie zmluvy (ďalej aj ako „výzva“)

**vyhlasuje**

obchodnú verejnú súťaž (ďalej aj ako „súťaž“) na predkladanie návrhov na uzatvorenie zmluvy za podmienok uvedených v tejto výzve, ktorej predmetom sú:

# „ Náhradné diely na autobusy DPMŽ"

Financovanie predmetu súťaže a použitý postup obstarávania:

Obstarávaný predmet súťaže bude financovaný z vlastných finančných prostriedkov obstarávateľa, t.j. vyhlasovateľa súťaže (verejný obstarávateľ neposkytne obstarávateľovi finančné prostriedky na dodanie predmetu tohto obstarávania). Vzhľadom na výšku predpokladanej hodnoty súťaže resp. zákazky, toto obstarávanie nie je nadlimitnou zákazkou v zmysle zákona 343/2015 Z. z. (viď aktuálny finančný limit pre nadlimitnú zákazku platný pre obstarávateľa). Obstarávateľ realizuje toto obstarávanie v zmysle interných predpisov postupom obchodnej verejnej súťaže podľa § 281 – 288 zákona č. 513/1991 Zb. (Obchodný zákonník v znení neskorších predpisov).

Informácia k zábezpeke: v tejto súťaži sa od navrhovateľov nevyžaduje zloženie zábezpeky.

Informácia o elektronickej aukcii: v predmetnej súťaži sa nebude realizovať elektronická aukcia.

Táto Výzva aj s prílohami je zverejnená v deň vyhlásenia súťaže na webovom sídle vyhlasovateľa: http://www.dpmz.sk/obchodne-verejne-sutaze/

# Vymedzenie predmetu súťaže

* **Spoločný slovník obstarávania (kód CPV):** 34913000-0 Rôzne náhradné diely

34121100-2 Autobusy verejnej dopravy

34320000-6 Mechanické náhradné súčiastky okrem motorov a ich častí

34321000-3 Nápravy a prevodové skrine

34321100-4 Nápravy

34321200-5 Prevodové skrine

34322000-0 Brzdy a časti bŕzd

34322100-1 Brzdové zariadenia

34322200-2 Kotúčové brzdy

34322300-3 Brzdové obloženie

34322400-4 Brzdové platničky

34322500-5 Brzdové čeľuste

34324000-4 Kolesá, ich časti a príslušenstvo

34324100-5 Zariadenie na vyvažovanie kolies

34325000-1 Tlmiče výfuku a výfukové rúry

34325100-2 Tlmiče výfuku

34325200-3 Výfukové rúry

34326000-8 Zdviháky vozidiel, spojky a súvisiace časti

34326100-9 Spojky a súvisiace časti

34326200-0 Zdviháky vozidiel

34327000-5 Volanty, stĺpiky riadenia a skrine riadenia

34327100-6 Volanty

34327200-7 Stĺpiky riadenia a skrine riadenia

Predmetom súťaže je nákup a dodávka náhradných dielov na autobusy Dopravného podniku mesta Žiliny s.r.o., ktoré má vo svojom vlastníctve. Šiestimi z nich zabezpečuje a prevádzkuje mestskú hromadnú dopravu v meste Žilina. Dvomi z nich poskytuje aj prepravu skupín osôb pre školy, inštitúcie na kratšie vzdialenosti v rámci mesta a mimo mesta do 50 km.

Jedným vozidlom poskytuje zájazdovú prepravu, ktorým vykonáva medzinárodnú i vnútroštátnu nepravidelnú autobusovú dopravu.

# Komplexnosť zákazky

**Táto súťaž sa delí na časti a navrhovateľ môže podať svoj návrh na ktorúkoľvek časť predmetu súťaže, t.j. náhradné diely na ktorýkoľvek typ vozidiel, ktoré sú rozdelené na časti predmetu súťaže** (viď dokument vo formáte excel *Zoznam vozidiel*, patriaci k výzve):

Časť 1. Solaris Urbino 12 **Príloha 1.1** výzvy vo formáte excel

 Časť 2. Karosa B732.1654 **Príloha 1.2** výzvy vo formáte excel

 Časť 3. Karosa B961.1970 **Príloha 1.3** výzvy vo formáte excel

 Časť 4. Irisbus Citelis PU09D1 **Príloha 1.4** výzvy vo formáte excel

 Časť 5. Irisbus SFR 115 Illiade **Príloha 1.5** výzvy vo formáte excel

 Časť 6. Iveco Bus Urbanway PS ECH JB3J **Príloha 1.6** výzvy vo formáte excel

 Časť 7. Škoda Perun 26SH01 **Príloha 1.7** výzvy vo formáte excel

Vyhlasovateľ môže uzatvoriť zmluvu s jedným navrhovateľom na všetky ND pre všetky typy vozidiel, alebo s viacerými navrhovateľmi na náhradné diely pre ktorýkoľvek typ vozidla. (viac v časti Informácia o uzatvorení zmluvného vzťahu)**.**

* **Predpokladaná hodnota predmetu súťaže**

Informácia o spotrebe náhradných dielov pre vozidlový park – autobusy - za posledné 3 roky 1/2018 – 9/2020, vrátane spotreby ND za obdobie 1/2017 -12/2017 v nadväznosti na predpokladanú hodnotu predmetu súťaže:

**Predpokladaná spotreba náhradných dielov na autobusy za 36 mesiacov bude predstavovať predpokladanú hodnotu spolu: 293 497,82 EUR bez DPH pri predpokladanej spotrebe náhradných dielov v počte 7 125,50 ks celkom za obdobie.**

*Poznámka:* Vyhlasovateľ predpokladá, že nákup ND v nadchádzajúcom zmluvnom období 36 mesiacov môže byť na približne rovnakej úrovni ako vyššie uvedená suma. Faktorom, ktorý môže ovplyvniť nákup ND v predpokladaných odberových množstvách môže byť zvýšené opotrebenie iných ND, vzhľadom na životnosť a prevádzkyschopnosť daných vozidiel.

**Tabuľka č. 1 –** finančné vyjadrenie predpokladanej spotreby náhradných dielov v € bez DPH za 36 mesiacov pre jednotlivé typy vozidiel:

|  |  |  |
| --- | --- | --- |
| **Por****č./****časť** **súťaže** | **Továrenská značka, typ vozidla, počet ks****(časti predmetu súťaže)** | **Finančné vyjadrenie predpokladanej spotreby náhradných dielov v € bez DPH na 36 mesiacov** |
| 1. | Solaris Urbino 12  | 87 470,01 |
| 2. | Karosa B732.1654  | 1. 393,010
 |
| 3. | Karosa B961.1970  | 20 944,440 |
| 4. | Irisbus Citelis PU09D1  | 27 526,800 |
| 5. | Irisbus SFR 115 Illiade  | 4 497,910 |
| 6. | Iveco Bus Urbanway PS ECH JB3J  | 150 146,87 |
| 7. | Škoda Perun 26SH01  | 468,790  |

* **Upozornenie**

Vyhlasovateľ vyžaduje kompatibilitu ponúknutých náhradných dielov s existujúcimi náhradnými dielmi, používanými vo vozidlách Dopravného podniku mesta Žiliny s.r.o., Kvačalova 2, 011 40 Žilina.

* **Informácia o záručnej dobe**

Vyhlasovateľ požaduje, že na všetky dodané tovary sa bude vzťahovať záručná v dĺžke trvania 24 mesiacov odo dňa  písomného prevzatia  tovaru Kupujúcim, uvedenom na dodacom liste.

* **Informácia o uzatvorení zmluvného vzťahu**

Počet navrhovateľov, s ktorými vyhlasovateľ uzavrie zmluvný vzťah, nie je obmedzený.

Forma zmluvného vzťahu: Rámcová dohoda uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov, ktorej predmetom bude dodávka tovaru za pevne stanovené jednotkové ceny počas obdobia 36 mesiacovodo dňa nadobudnutia účinnosti rámcovej dohody.

 Poznámka v nadväznosti na výšku zmluvnej ceny:

Vzhľadom na výšku zmluvnej ceny, ktorá bude uvedená v rámcovej dohode, resp. cenovom návrhu k zmluve s úspešným navrhovateľom na predmet súťaže, vyhlasovateľ súťaže ako obstarávateľ pred uzavretím zmluvy overí, či je úspešný navrhovateľ zapísaný v registri partnerov verejného sektora, pokiaľ v zmysle legislatívy Slovenskej republiky má povinnosť byť v tomto registri zapísaný.

* **Spôsob a podmienky dodania tovaru**

Obchodné zmluvné podmienky na poskytovanie tovaru podľa podmienok tejto výzvy sú vymedzené v návrhu zmluvných podmienok ako Príloha č.2 a sú neoddeliteľnou súčasťou tejto výzvy. Navrhovateľ tieto ustanovenia obchodných zmluvných podmienok prevezme do svojho návrhu.

Rámcová dohoda, uzatvorená s každým navrhovateľom, bude ako neoddeliteľnú súčasť obsahovať tiež 2 prílohy (príloha A; príloha B). Tieto prílohy pre každého navrhovateľa vyhotoví vyhlasovateľ na základe výsledku vyhodnotenia cien jednotlivých náhradných dielov.

**Príloha A** bude obsahovať náhradné diely (rozdelené podľa častí pre typy vozidiel) s najnižšou cenou. Tieto náhradné diely **bude** vyhlasovateľ (kupujúci) od konkrétneho navrhovateľa objednávať počas trvania zmluvného vzťahu v uvedenej zmluvnej jednotkovej cene za dodržania stanovenej dodacej lehoty.

**Príloha B** bude obsahovať všetky ostatné náhradné diely (rozdelené podľa častí pre typy vozidiel), ktoré daný navrhovateľ nacenil, avšak tieto ceny neboli u neho vyhodnotené ako najnižšie. Náhradné diely z prílohy B vyhlasovateľ **môže** objednávať počas trvania zmluvného vzťahu za uvedené zmluvné jednotkové ceny za dodržania stanovenej dodacej lehoty, a to v prípade, ak tieto náhradné diely nedokáže iný zmluvný dodávateľ - predávajúci (ktorý ich má uvedené v prílohe A) dodať z dôvodu napr. nedodržania dodacej lehoty, zmluvnej ceny a pod., čo však bude povinný oznámiť vyhlasovateľovi už pri potvrdení objednávky.

* **Ďalšie vybrané povinnosti navrhovateľa (predávajúceho) po uzatvorení rámcovej dohody:**
1. Po uzavretí Rámcovej dohody neoddeliteľnou súčasťou dodávky (zahrnuté v celkovej cene za dodávané náhradné diely) bude:
* katalóg náhradných dielov (vyhotovený v slovenskom alebo českom jazyku) s aktuálnymi objednávacími katalógovými číslami minimálne v elektronickej forme na dátovom nosiči,
* EÚ vyhlásenia o zhode, resp. príslušné normy alebo certifikáty (dokumenty vyhotovené v listinnej forme v slovenskom jazyku, českom jazyku alebo anglickom jazyku).
1. Po uzavretí Rámcovej dohody vyplynie pre úspešného navrhovateľa/predávajúceho záväzok:
* poskytnúť súčinnosť v priebehu platnosti RD pri informovaní o cene (ďalej ako cenová ponuka) ND, ktoré sa nebudú nachádzať v Prílohách A a B (viac v Článku X., ods.1 návrhu RD),
* umožniť kupujúcemu bezodplatný prístup do pravidelne aktualizovaných elektronických katalógov ND vozidiel, ktoré budú predmetom podpísanej RD a po dobu jej trvania (viac v Článku X., ods.2, návrhu RD),
* poskytnúť súčinnosť pri požiadavke kupujúceho o zriadenie konsignačného skladu na vybrané náhradné diely (viac v Článku X, ods. 3 návrhu RD)

**Opis a technická špecifikácia predmetu súťaže**

Vyhlasovateľ obstaráva nové, originálne náhradné diely (ND), nepoužité, ktoré sú určené pre autobusy jednotlivých továrenských značiek a typov.

**Tabuľka č. 2** – počet kusov vozidiel v jednotlivých typoch a predpokladaný počet kusov náhradných

dielov na určené typy vozidiel DPH na obdobie 36 mesiacov

|  |  |  |  |
| --- | --- | --- | --- |
| Porč./časť súťaže | Továrenská značka, typ vozidla, (časti predmetu súťaže) | Počet vozidiel v jednotlivých typoch (v ks) | Predpokladaný počet kusov náhradných dielov na obdobie 36 mesiacov v MJ (ks)  |
| 1. | Solaris Urbino 12  | 19 | 2950,5 |
| 2. | Karosa B732.1654  | 1 | 166,0 |
| 3. | Karosa B961.1970  | 3 | 1 293,0 |
| 4. | Irisbus Citelis PU09D1  | 2 | 1268,0 |
| 5. | Irisbus SFR 115 Illiade  | 1 | 143,0 |
| 6. | Iveco Bus Urbanway PS ECH JB3J  | 16 | 1274,0 |
| 7. | Škoda Perun 26SH01  | 2 | 31,0 |

1. **Charakteristika vozidiel v zmysle požiadaviek na náhradné diely:**
2. Solaris Urbino 12\*
3. Mestský, celonízkopodlažný dvojnápravový autobus kategórie M3 s naftovým pohonom, štvrtej generácie daného typu. Autobusy spĺňajú emisnú normu „euroVI.“
4. nové vozidlá v záruke od vyhlásenia súťaže do 10/2022 (okrem piatich vozidiel Solaris Urbino 12 s bočným číslom 25 – 29, identifikovaných v Zozname vozidiel), v tom:
5. Záruka na karosériu - korózne prehrdzavenie v dĺžke 120 mesiacov
6. Záruka na povrchovú úpravu, lakovanie v dĺžke 84 mesiacov
7. Záruka na pohon vozidla v dĺžke 48 mesiacov alebo najazdených 240 000 km

Pre ND týchto vozidiel platí:

- sú uvedené v Zozname tovarov k Prílohe č. 1 (Príloha 1.1.)

- počet položiek ND spolu 254

- z počtu položiek ND sú položky od poradového čísla 222 po 254 (v šedom poli Prílohy 1.1), ktoré boli do času vyhlásenia súťaže obstarávané v rámci záručnej doby daných vozidiel.

1. Karosa B732.1654

– historické vozidlo – autobus na naftový pohon, ktorý ukončil svoju prevádzku na linkách MHD, preradený zo stavu prevádzkových vozidiel na špeciálne a prezentačné účely obstarávateľa.

Pre ND týchto vozidiel platí:

1. Sú uvedené v Zozname tovarov k Prílohe č. 1 (Príloha 1.2)
2. Počet položiek ND spolu 40
3. Karosa B961.1970

 – mestský kĺbový vysoko podlažný autobus na naftový pohon, trojnápravové kĺbové vozidlo. Autobus je využívaný v čase dopravnej špičky, najmä na zmluvnú dopravu a posilnenie linky MHD, resp. pri výlukách trolejbusovej dopravy,

1. vozidlá nie sú v záruke.

Pre ND týchto vozidiel platí:

1. Sú uvedené v Zozname tovarov k Prílohe č. 1 (Príloha 1.3)
2. Počet položiek ND spolu 141
3. Irisbus Citelis PU09D1

– model mestského kĺbového nízkopodlažného autobusu,

1. Vozidlá nie sú v záruke

Pre ND týchto vozidiel platí:

1. Sú uvedené v Zozname tovarov k Prílohe č. 1 (Príloha 1.4)
2. Počet položiek ND spolu 114
3. Irisbus SFR 115 Illiade
4. Zájazdové vozidlo, určené pre tuzemské a zahraničné zájazdy,

 – vozidlo  nie je v záruke

Pre ND týchto vozidiel platí:

1. Sú uvedené v Zozname tovarov k Prílohe č. 1 (Príloha 1.5)
2. Počet položiek ND spolu 27
3. Iveco Bus Urbanway PS ECH JB3J\*
4. Mestský celonízkopodlažný autobus kategórie M3 s hybridným pohonom – spojenie naftového motora a asynchrónneho trakčného motora za účelom nižšej spotreby pohonných hmôt a emisií,
5. nové vozidlá v záruke od vyhlásenia súťaže do 08/2022, v tom:
6. Záruka na karosériu – korózne prehrdzavenie v dĺžke 144 mesiacov
7. Záruka na povrchovú úpravu, lakovanie v dĺžke 84 mesiacov
8. Záruka na pohon vozidla v dĺžke 48 mesiacov alebo najazdených 240 000 km

Pre ND týchto vozidiel platí:

1. Sú uvedené v Zozname tovarov k Prílohe č. 1 (Príloha 1.6)
2. Počet položiek ND spolu 163
3. z počtu položiek sú položky od poradového čísla 124 po 163 (v šedom poli Prílohy 1.6), ktoré boli do času vyhlásenia súťaže obstarávané v rámci záruky daných vozidiel.
4. Škoda Perun 26SH01 \*
5. Dvojnápravový nízkopodlažný elektrobus, určený pre MHD osôb, postavený na platforme autobusu Solaris Urbino 12. Využíva výlučne elektrickú energiu na pohyb a vykurovanie. Batériu je možné nabíjať zo stojanovej nabíjačky alebo trakčného vedenia,
6. nové vozidlá v záruke od vyhlásenia súťaže do 11/2022, v tom:
	1. Záruka na karosériu – korózne prehrdzavenie v dĺžke 120 mesiacov
	2. Záruka na povrchovú úpravu – lakovanie v dĺžke 84 mesiacov
	3. Záruka na pohon vozidla v dĺžke 48 mesiacov alebo najazdených 240 000 km

Pre ND týchto vozidiel platí:

1. Sú uvedené v Zozname tovarov k Prílohe č. 1 (Príloha 1.7)
2. Počet položiek ND spolu 12

***\*Poznámka: ku dňu vyhlásenia výzvy na vozidlá plynie záručná doba.***

1. **Zoznam náhradných dielov**

V *Zozname tovarov k Prílohe č. 1* pre jednotlivé typy vozidiel, nachádzajúcich sa v Prílohách č. 1.1 až 1.7 tejto výzvy vo formáte excel, sú pri jednotlivých typoch vozidiel ND identifikované názvom podľa katalógového čísla alebo čísla, ktoré na nachádza priamo na ND autobusu, s uvedením čísla materiálu alebo katalógovým číslom vo vyjadrení veľkého písmena U, H, L a S  a následným radom čísel.

V *Zozname tovarov k Prílohe č. 1* (Prílohy č. 1.1 až 1.7) sa pri niektorých položkách nachádza doplnkový identifikátor vo vyjadrení radu čísel, ktorý bližšie špecifikuje ND niektorých dodávateľov ND, prípadne doplnkový identifikátor predstavuje rad čísel z dôvodu, ak nastala zmena/prečíslovanie ND pôvodného katalógového čísla u výrobcu vozidla.

V prílohách 1.1. až 1.7 k *Zoznamu tovarov k Prílohe č. 1*, teda požadovaných náhradných dielov sa nachádzajú aj také, ktoré sú určené pre vozidlá v záruke (náhradné diely v šedom poli), a ktoré boli do času vyhlásenia súťaže obstarávané vyhlasovateľom v rámci záruky jednotlivých vozidiel, avšak je predpoklad, že z dôvodu opotrebovania a možných porúch vozidiel budú nakupované.

1. **Použitie ekvivalentov náhradných dielov v predloženom návrhu do súťaže**

V celej časti opisu náhradných dielov, kde sú uvedené špecifikácie navrhovaných výrobkov, materiálov alebo zariadení (prípadne je použitý odkaz na konkrétne katalógové číslo, konkrétnu značku, resp. výrobcu/dodávateľa, pokiaľ nebolo možné predmet zákazky alebo jeho súčasť opísať dostatočne presne a zrozumiteľne a kde nie je zároveň uvedený odkaz vo forme slovného spojenia „alebo ekvivalentný“) platí, že môže byť ponúknutý a bude akceptovaný aj iný ekvivalentný výrobok alebo materiál, ak má porovnateľné kvalitatívne alebo výkonnostné charakteristiky ako tie, ktoré uviedol vyhlasovateľ súťaže. Ak navrhovateľ vyhodnotí, že týmto opisom by dochádzalo k znevýhodneniu alebo k vylúčeniu určitých navrhovateľov alebo výrobkov, alebo že tento predmet súťaže nie je opísaný dostatočne presne a zrozumiteľne, tak vo svojom návrhu môže navrhovateľ ponúknuť tovar plne funkčne ekvivalentný, ktorý spĺňa kvalitatívne požiadavky na rovnakej a/alebo vyššej úrovni, ako je uvedené v tejto Výzve na súťaž. Túto skutočnosť preukazuje navrhovateľ spôsobom:

* v prípade, že navrhovateľ ponúka plne funkčný ekvivalent náhradného dielu, navrhovateľ túto skutočnosť jasne označí v jednotlivých prílohách 1.1. až 1.7 *Zoznamu tovarov k Prílohe č. 1* skratkou „EKV“, a to ku každej položke náhradného dielu, ktorú navrhovateľ ponúka a oceňuje.

Ponúknutý ekvivalent tovaru nesmie znemožniť, resp. obmedziť funkcionalitu celého systému, ktorý pozostáva z obstarávaných tovarov a ktorý predstavuje funkčný celok.

*Poznámka:*

*Náhradné diely pre vozidlá v záruke sú také náhradné diely, pri ktorých sa v dokumentácii k novým dodaným vozidlám uvádza, že používanie konkrétneho originálneho typu náhradného dielu je limitované obdobím plynutia záručnej doby na tento typ vozidiel.*

*Podľa vyjadrenia dodávateľa Iveco Slovakia, s.ro. pre vozidlá obstarávateľa zn. IVECO je potrebné bezvýhradne dodržať používanie konkrétnych originálnych náhradných dielov, aby nedošlo k limitovaniu záruky vozidla. Podľa vyjadrenia SOLARIS SLOVAKIA, s.r.o., ako zástupcu výrobcu vozidiel značky Solaris platí pre vozidlá v záruke povinnosť používania náhradných dielov podľa kvalitatívnych požiadaviek a špecifikácie výrobcu vozidiel; používanie neoriginálnych dielov je v rozpore so záručnými podmienkami a môže mať za následok, v prípade poškodenia., stratu záruky.*

Vyhlasovateľ má za to, že navrhovateľ podaním svojho návrhu, ku skutočnostiam, uvedeným v tomto bode C., nemá výhrady, v prípade, že využil alebo nevyužil inštitút vysvetľovania v danej veci im porozumel a berie ich na vedomie.

# Obsah návrhu k podmienkam účasti a k podmienkam zahrnutia návrhu do súťaže

# Navrhovateľ predloží vyhlasovateľovi súťaže v lehote do uplynutí a termínu predkladania návrhov nasledovné doklady v listinnej forme (ak nižšie nie je uvedené inak), ktoré tvoria súčasť celého návrhu.

* **doklady obsahu návrhu k podmienkam účasti – osobné postavenie**
1. **Čestné vyhlásenie** (potvrdené oprávnenou osobou navrhovateľa), že navrhovateľ nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona 343/2015 Z.z.). Uvedené navrhovateľ preukazuje vyplnením a podpísaním vyhlásenia – **Príloha č. 3a)**  (dostupné v editovateľnom formáte WORD na webovom sídle vyhlasovateľa súťaže pri predmetnej súťaži na adrese: <http://www.dpmz.sk/obchodne-verejne-sutaze/>).Tento dokladbudevyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa.

*Usmernenie k predkladaniu:*

*Pre hospodárske subjekty (záujemcov/navrhovateľov) so sídlom na území Slovenskej republiky, aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej rady Slovenskej republiky č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie citovaného zákona, tak navrhovatelia nepredkladajú doklad a) v bode III. tejto Výzvy. Vyhlasovateľ súťaže si skutočnosti overí náhľadom do Zoznamu hospodárskych subjektov.*

1. **Doklad o oprávnení dodávať tovar, ktorý je predmetom súťaže.**  Z dokladu musí vyplývať, že navrhovateľ je oprávnený dodávať tovar, ktorý je predmetom tejto súťaže. Týmto dokladom môže byť výpis z obchodného alebo živnostenského registra prípadne ekvivalentného registra v štáte sídla navrhovateľa. Vyžaduje sa predloženie aktuálne platného dokladu v originálnom vyhotovení resp. jeho úradne overená kópia (ak sa jedná o doklad, vyhotovený v cudzom jazyku, uplatní sa postup podľa bodu IV. tejto výzvy).

*Usmernenie k predkladaniu*

***Tento doklad nemusí predkladať*** *subjekt/navrhovateľ, ktorý je zapísaný v Zozname hospodárskych subjektov, ktorý vedie Úrad pre verejné obstarávanie (v Slovenskej republike) a to v prípade, ak zo zápisu v Zozname hospodárskych subjektov vyplýva, že tento subjekt má splnenie podmienky účasti podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov platne zapísané v tomto zozname. Uvedené overí vyhlasovateľ súťaže náhľadom do Zoznamu hospodárskych subjektov.*

***Tento doklad nemusí predkladať*** *subjekt/navrhovateľ so sídlom v Slovenskej republike, nakoľko skutočnosti týkajúce sa oprávnenia dodávať tovar, ktorý je predmetom tejto súťaže si vyhlasovateľ overí v príslušnom informačnom systéme verejnej správy (v zmysle zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov; - zákon proti byrokracii).*

**- doklady obsahu návrhu k podmienkam zahrnutia do súťaže – technická alebo odborná spôsobilosť**

O. Krycí list návrhu - navrhovateľ predkladá vyplnenú **Prílohu č. 0** tejto Výzvy, ktorá je zverejnená v editovateľnom formáte WORD pri zverejnenej výzve na webovom sídle vyhlasovateľa súťaže pri predmetnej súťaži na adrese: <http://www.dpmz.sk/obchodne-verejne-sutaze/>

Tento dokladbudevyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa a navrhovateľ ho v listinnej forme predloží ako súčasť dokumentácie svojho návrhu, predkladaného do súťaže.

Krycí list návrhu obsahuje údaje o:

1. Identifikačných údajoch navrhovateľa
2. Identifikácii navrhovateľa z hľadiska platiteľa dane z pridanej hodnoty
3. Údaje navrhovateľa k cene

**Pokyny k identifikácii navrhovateľa z hľadiska platiteľa dane z pridanej hodnoty v Prílohe č.0:**

V tomto dokumente je uvedená poznámka k ne/platcom DPH, v ktorom navrhovateľ označí jednu z možností a, b, c, zakrúžkovaním:

1. Subjekt so sídlom v Slovenskej republike je platiteľom dane z pridanej hodnoty (DPH) na území Slovenskej republiky\*
2. Subjekt so sídlom v Slovenskej republike nie je platiteľom dane z pridanej hodnoty (DPH) na území Slovenskej republiky \*
3. Iné (tu budú uvedené informácie, týkajúce sa uvedenia ceny a platby DPH subjektov so sídlom mimo územia Slovenskej republiky, ktoré napr. nie sú platiteľmi DPH na území Slovenskej republiky, napr. o štáte sídla a o platbe DPH)
4. Cenník náhradných dielov - kritérium - Príloha č. 1

**Príloha č. 1** bude vyplnená vo všetkých položkách a podľa toho, na ktoré časti, resp. typy vozidiel navrhovateľ svoj návrh predkladá. K Prílohe č. 1 patrí aj dokument *Zoznam tovarov k Prílohe č. 1*. , ktorý obsahuje dokumenty formáte excel s poradím ich číslovania od 1.1 do 1.7.

Príloha č. 1 a *Zoznam tovarov k Prílohe č. 1* sú dostupné v editovateľnom formáte EXCEL na webovom sídle vyhlasovateľa súťaže pri predmetnej súťaži na adrese: <http://www.dpmz.sk/obchodne-verejne-sutaze/>

**Pokyny k vyplneniu Prílohy č. 1:**

Prílohu č. 1 navrhovateľ vyplní podľa predtlače, t.j. pri konkrétnom type vozidla ocení všetky požadované položky – náhradné diely (uvedie k jednotlivým tovarom ceny), a ceny budú zaokrúhlené na dve desatinné miesta.

V príslušnom stĺpci Prílohy č. 1 uvedie splnenie požiadavky technickej špecifikácie na náhradný diel uvedením možnosti **ÁNO,** prípadne **NIE** alebo ekvivalent. V prípade odpovede NIE alebo ekvivalent, navrhovateľ v *Zozname tovarov k Prílohe č. 1* *k príslušnej prílohe 1.1, 1.2, 1.3, 1.4, 1.5 a 1.6* uvedie ponúkaný ekvivalent spôsobom, že uvedie do príslušného stĺpca k položke ND **skr. EKV** a  **ďalšiu špecifikáciu ekvivalentu (názov, číslo).** Uvedené neplatí pre Prílohu 1.7. v*Zozname tovarov k Prílohe č. 1*. Ďalšie dokazovanie k ekvivalentu náhradného dielu bude na strane úspešného navrhovateľa/ predávajúceho.

Doklady – Príloha č. 1 a *Zoznam tovarov k Prílohe č. 1* budúvyhotovené ako originál, alebo ako ich úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa.

Navrhovateľ predkladá tieto dokumenty:

- v listinnej forme a tiež

- ako súbor v editovateľnom formáte EXCEL v elektronickej forme na dátovom nosiči CD.

**Pokyny k stanoveniu a uvádzaniu ceny:**

Cena za predmet súťaže musí byť stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

Vyhlasovateľ súťaže je platiteľom dane z pridanej hodnoty (DPH) podľa legislatívy Slovenskej republiky.

Jednotkové ceny náhradných dielov budú zahŕňať všetky náklady, potrebné k jeho dodaniu (dopravné náklady, dodávka, vykládka) a vyhlasovateľ ich bude považovať za konečné počas celého obdobia zmluvného vzťahu.

Navrhovateľ uvádza ceny v dokumentoch návrhu zaokrúhlené na dve desatinné miesta

2. Návrh obchodno-zmluvných podmienok – návrh rámcovej dohody**,** uzatvorenej podľa § 409 a nasl. Obchodného zákonníka (zákona č. 513/1991 Zb. v znení neskorších predpisov).

Navrhovateľ predkladá návrh RD:

- 1x v listinnej forme a

- 1x v elektronickej forme *na CD nosiči v editovateľnom formáte word*.

Vyhlasovateľ pre tieto účely poskytuje v editovateľnej **Prílohe č. 2** tejto Výzvy. Obchodno-zmluvné podmienky, ktoré vyhlasovateľ uvádza v Prílohe č. 2, sú záväzné a navrhovateľ je povinný ich použiť vo svojom predkladanom návrhu RD.

Vyplnená Príloha č. 2 bude potvrdená štatutárnym orgánom navrhovateľa v súlade s dokladom o oprávnení podnikať, resp. osobou oprávnenou navrhovateľom konať v mene navrhovateľa.

# Pokyny pre vyplnenie Prílohy č. 2:

Navrhovateľ vyplní v návrhu rámcovej dohody farebne vyznačené časti.

Súčasťou rámcovej dohody bude vyplnená Príloha č. 1 – Cenník tovarov\* (dostupné v editovateľnom formáte EXCEL na webovom sídle vyhlasovateľa súťaže pri predmetnej súťaži na adrese: <http://www.dpmz.sk/obchodne-verejne-sutaze/>) a ak je relevantné, aj prílohy *Zoznamu tovarov k Prílohe č. 1*., 1.1 až 1.7. podľa toho, na ktorú časť predmetu súťaže je návrh predkladaný.

Ostatné znenie rámcovej dohody navrhovateľ nemení a neprepisuje. Ak navrhovateľ uvedie vlastné ustanovenia, nesmú byť v rozpore s uvedenými ustanoveniami návrhu zmluvy a podmienkami vo výzve, nesmú nijakým spôsobom znevýhodňovať kupujúceho (vyhlasovateľa), nesmú byť ustanoveniami s návrhom na zvýšenie navrhovaných cien, nesmú byť diskriminačné a musia byť pre obe strany vyvážené.

V prípade, že navrhovateľ po vyhodnotení súťaže potvrdí zámer uzavrieť na náhradné diely v prílohách A a B rámcovú dohodu, nebude potrebné rokovanie o konečnom znení RD a navrhovateľ bude vyzvaný na jej predloženie na podpis.

*\*Poznámka:*

*Vzhľadom na skutočnosť, že Príloha č. 1 – Cenník tovarov (a Zoznam tovarov k Prílohe č. 1) je aj povinným dokumentom Obsahu návrhu v bode 1, navrhovateľ túto Prílohu č. 1 k RD a Zoznam tovarov k Prílohe 1 duplicitne nepredkladá.*

3. Čestné vyhlásenie, že navrhovateľ sa oboznámil s podmienkami obchodnej verejnej súťaže, porozumel im a bez výhrad ich akceptuje, predložené doklady k návrhu sú pravdivé, pri stanovení ceny zohľadnil všetky riziká a nie je v konfliktne záujmov. V tomto čestnom vyhlásení zároveň potvrdzuje, že sa dôkladne oboznámil s Opisom a technickou špecifikáciou predmetu obchodnej verejnej súťaže.

S obsahom tejto prílohy sa navrhovateľ oboznámi a tento dokument vyhotovený ako originál, alebo ako jeho úradne overená kópia - podpísaný navrhovateľom, t.j. štatutárnym orgánom alebo osobou oprávnenou navrhovateľom konať v mene navrhovateľa, predloží ako súčasť dokumentácie svojho návrhu predkladaného do súťaže.

Pre tento účel navrhovateľ použije vzor vyhlásenia – **Príloha č. 3b)** (dostupné v editovateľnom formáte WORD na webovom sídle vyhlasovateľa súťaže pri predmetnej súťaži na adrese: <http://www.dpmz.sk/obchodne-verejne-sutaze/>).

4. Zoznam dodávok tovaru - dokument s prehľadnou tabuľkou o dodávke náhradných dielov:Vyhlasovateľ súťaže požaduje od navrhovateľa predloženie zoznamu dodávok tovaru - náhradných dielov na autobusy. Tento Zoznam bude obsahovať údaje za predchádzajúce tri roky od vyhlásenia obchodnej verejnej súťaže na webovom sídle vyhlasovateľa alebo za obdobie, za ktoré je dostupné - s uvedením cien, lehôt dodania a odberateľov – podnikateľských subjektov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní (zákon NR SR č. 343/2015 Z. z.). Vystavené referencie si vyhlasovateľ overí náhľadom do evidencie referencií, ktorá je dostupná na webovom sídle Úradu pre verejné obstarávanie.

Vyhlasovateľ dáva k dispozícii **Prílohu č. 4** (dostupné v editovateľnom formáte EXCEL na webovom sídle vyhlasovateľa súťaže pri predmetnej súťaži na adrese: <http://www.dpmz.sk/obchodne-verejne-sutaze/>) vo forme prehľadnej tabuľky, ktorej vyplnením bude jednoznačne vyplývať: kto bol odberateľom konkrétnej dodávky tovaru (identifikačné údaje subjektu), aký bol predmet dodávky tovaru /v nadväznosti na požadovaný predmet tejto súťaže/, v akej cene v EUR bez DPH bola táto dodávka, mesiac a rok, kedy bola dodávka tovaru dodaná odberateľovi.

V Prílohe č. 4 je potrebné tiež uviesť meno, priezvisko a e-mailovú adresu kontaktnej osoby odberateľa – podnikateľského subjektu, u ktorej si môže vyhlasovateľ súťaže v prípade potreby overiť poskytnuté údaje uvádzané navrhovateľom.

V prípade prepočtu cudzej meny na EURO navrhovateľ použije kurz Európskej centrálnej banky (ECB) k dátumu ku dňu vyhlásenia tejto OVS na webovej stránke vyhlasovateľa.

Celý tento dokument bude ako originál alebo ako jeho úradne overená kópia potvrdená navrhovateľom, t.j. štatutárnym orgánom navrhovateľa, resp. oprávnenou osobou navrhovateľa konať v mene navrhovateľa s odtlačkom pečiatky. Doklad podľa tohto bodu (Prílohu č. 4 alebo referenciu podľa ZVO) navrhovateľ spolu s návrhom predkladá v listinnej forme.

*Upozornenie:*

*Pre hodnotenie údajov v Prílohe č. 4, ako aj pre hodnotenie referencie podľa zákona o verejnom obstarávaní) bude vyhlasovateľ skúmať sumu ND v € bez DPH za predchádzajúce tri roky od vyhlásenia súťaže alebo za obdobie za ktoré je dostupné, spôsobom:*

1. *Ak navrhovateľ podá návrh na Časť 1 Solaris Urbino 12 – suma za obdobie bude min. 87 470,01 €*
2. *Ak navrhovateľ podá návrh na Časť 2 Karosa B732.1654 – suma za obdobie bude min. 2 393,01 €*
3. *Ak navrhovateľ podá návrh na Časť 3 Karosa B961.1970 – suma za obdobie bude min 20 994,43 €*
4. *Ak navrhovateľ podá návrh na Časť 4 Irisbus Citelis PU09D1- suma za obdobie bude min 27 526,80 €*
5. *Ak navrhovateľ podá návrh na Časť 5 Irisbus SFR 115 Illiade – suma za obdobie bude min. 4 497,910 €*
6. *Ak navrhovateľ podá návrh na Časť 6 Iveco Bus Urbanway PS ECH JB3J – suma za obdobie bude min 150 146,87 €*
7. *Ak navrhovateľ podá návrh na Časť 7 Škoda Perun 26SH01 – suma za obdobie bude min 468,79 €*
8. *Ak navrhovateľ podá návrh na ktorúkoľvek časť/ktorékoľvek časti predmetu súťaže, suma za obdobie bude min. v hodnote súčtu týchto častí predmetu súťaže.*

5. Požadovaný ND alebo ekvivalent, ktorý navrhovateľ ocenil v cenníku a uviedol v *Zozname tovarov k Prílohe č. 1*, vyhlasovateľ požaduje dokladovať a preukázať jeho plnú funkčnosť, ako aj splnenie kvalitatívnych požiadaviek a technickej špecifikácie materiálu spôsobom:

– certifikátmi alebo potvrdeniami s jasne identifikovanými odkazmi na technické špecifikácie alebo technické normy vzťahujúce sa na tovar, vydanými orgánmi kontroly kvality alebo určenými orgánmi s právomocou posudzovať zhodu (**§ 34 ods. 1 písm. m)** bod 2. zákona o verejnom obstarávaní).

V procese obstarávania navrhovateľ splnenie tejto podmienky dokladuje a skutočnosť, že na vyžiadanie po podpise RD predloží požadované dokumenty k ND vo forme scanu, preukazuje čestným vyhlásením, ktorý vyhlasovateľ poskytuje v editovateľnom formáte WORD ako **Prílohu 3 c).** Dokument bude ako originál alebo ako jeho úradne overená kópia potvrdená navrhovateľom, t.j. štatutárnym orgánom navrhovateľa, resp. oprávnenou osobou navrhovateľa konať v mene navrhovateľa s odtlačkom pečiatky.

**Informácia k podpisovaniu dokumentov predkladaných v návrhu:**

Dokumenty, predkladané do tejto súťaže, podpisuje za navrhovateľa zástupca/covia štatutárneho orgánu navrhovateľa, ktorí sú na tieto úkony oprávnení v zmysle informácií, uvedených v obchodnom registri, živnostenskom registri alebo ekvivalentnom registri v štáte sídla navrhovateľa. Ak oprávnení zástupca/covia štatutárneho orgánu písomne splnomocnia osobu na účely podpisovania dokumentov predkladaných do súťaže, alebo napr. okrem iného aj na podpísanie zmluvy, musí byť takéto splnomocnenie priložené k návrhu, ktorý predkladá navrhovateľ do súťaže. Zo splnomocnenia musí byť jednoznačne jasné, na aké úkony oprávnený štatutárny zástupca resp. zástupcovia splnomocnili konkrétnu osobu. Splnomocnenie musí mať úradne overené podpisy a predkladá sa ako originál alebo ako úradne overená kópia.

**Doplňujúce informácie:**

* Do vyhodnotenia na základe hodnotiaceho kritéria budú zaradené iba tie návrhy, ktoré splnili podmienky výzvy, náhradné diely spĺňajú požadované technické ukazovateľa a špecifikácie, kvalitatívne a výkonnostné charakteristiky a návrhy obsahujú všetky požadované dokumenty bodu III. Obsah návrhu.

# Jazyk, v ktorom je navrhovateľ povinný predložiť návrh

Navrhovateľ vyhotoví svoj návrh zmluvy a tiež ostatné dokumenty do súťaže v štátnom jazyku, t.j. v slovenskom jazyku. Navrhovatelia so sídlom mimo územia SR predložia návrh a dokumenty k nemu v pôvodnom jazyku, ako aj ich úradne overený slovenský preklad. Vyhlasovateľ akceptuje podanie návrhu a jeho dokumentov v českom jazyku, okrem znenia návrhu zmluvy. Rovnako akceptovaný je aj úradný preklad dokumentov z pôvodného jazyka do českého jazyka.

# Spôsob, miesto podávania návrhov a komunikácia

* Spôsob doručenia návrhov akceptovaný vyhlasovateľom:
* poštovou prepravou
* kuriérskou službou alebo ekvivalentnou doručovateľskou službou
* doručenie ponuky osobne na podateľňu vyhlasovateľa súťaže, 1. poschodie, v pracovné dni pondelok až piatok, v čase od 8,00 do 14,00 hod.
* Pri doručovaní návrhov doporučene prostredníctvom Slovenskej pošty vyhlasovateľ určí dátum doručenia podľa elektronického výpisu z pošty „Oznámenie o dodaní zásielok.“
* Pri zásielkach doručených poštovou prepravou, prípadne kuriérskou službou alebo ekvivalentnou doručovateľskou službou, je rozhodujúci moment fyzického doručenia návrhu do dispozičnej sféry vyhlasovateľa,
* Podávanie návrhov do súťaže:
* **iba v listinnej forme na adresu vyhlasovateľa súťaže v bode I. Výzvy**
* Názov predmetu zákazky bude uvedený na obálke s ponukou s upozornením v tvare:

 „**OBCHODNÁ VEREJNÁ SÚŤAŽ - Náhradné diely na autobusy DPMŽ – NEOTVÁRAŤ**“

- Komunikácia:

- vysvetľovanie informácií uvedených v dokumentoch navrhovateľa (ak bude relevantné): e-mailom viera.blanarova@dpmz.sk;;

- doručenie informácie o výsledku vyhodnotenia súťaže na adresu navrhovateľov: e-mailom na adresu navrhovateľa;

- oznámenie o posunutí lehôt v súťaži: e-mailom;

- komunikácia v ostatných veciach: písomná a to e-mailom a/alebo listinnou formou.

# Vysvetľovanie informácií, ktoré sú uvedené vo výzve:

Navrhovateľ môže požiadať vyhlasovateľa o písomné vysvetlenie podmienok zahrnutia návrhu do súťaže a to v termíne do 16.11.2020, e-mailom na adresu viera.blanarova@dpmz.sk.

Doplňujúce informácie, resp. vysvetlenie návrhu, poskytne kontaktná osoba vyhlasovateľa, a to písomnou formou (e-mailom) na základe otázky e-mailom od uchádzača. Otázky môžu uchádzači zasielať e-mailom v pracovnom čase pondelok – piatok od 7,00 h do 14,00. Odpoveď na e-mailovú otázku bude poskytnutá do troch pracovných dní e-mailom.

Otázka, odpoveď a tiež prípadné zmeny a doplnenia Výzvy budú poskytnuté v zmysle transparentnosti aj všetkým známym uchádzačom a bude zverejnená na webovom sídle DPMŽ v sekcii verejné obstarávanie/obchodné verejné súťaže pri predmetnej súťaži.

# Kritériá hodnotenia návrhov

Každý navrhovateľ môže predložiť svoj návrh cien náhradných dielov na ktorúkoľvek časť predmetu súťaže v jednotkových cenách. V navrhnutej jednotkovej cene náhradného dielu musia byť premietnuté požiadavky vyhlasovateľa na kvalitatívne, výkonnostné a technické ukazovatele (a viac podľa bodu **Pokyny k stanoveniu a uvádzaniu ceny).**

Návrhy, ktoré splnili podmienky výzvy, náhradné diely spĺňajú požadované technické ukazovatele a špecifikácie, kvalitatívne a výkonnostné charakteristiky a návrhy obsahujú všetky požadované dokumenty, budú zaradené do hodnotenia podľa kritéria.

Hodnotiacim kritériom bude **najnižšia cena za 1 ks ND v EUR bez DPH**.

# Lehota na predkladanie návrhov

Termín: 25.11.2020

Pri poštových zásielkach je rozhodujúci moment uloženia zásielky pracovníkom pošty do poštového priečinku vyhlasovateľa súťaže. Pri osobnom doručení zásielky je potrebné dodržať stanovený čas na doručenie určený v predchádzajúcom bode výzvy.

Návrhy predložené po lehote na predkladanie návrhov nebude možné zahrnúť do obchodnej verejnej súťaže.

Predložené návrhy nemožno odvolať po uplynutí lehoty na predkladanie návrhov.

**VIII. Komisia na otváranie a vyhodnotenie návrhov predložených do súťaže**

Vyhlasovateľ súťaže zriadi komisiu na otváranie a vyhodnotenie návrhov predložených do súťaže. Úkony a procesy, súvisiace s otváraním a vyhodnotením návrhov predložených do súťaže, komisia zaznamená v príslušnej dokumentácii (záznam z vyhodnotenia obchodnej verejnej súťaže).

**IX. Otváranie návrhov predložených do súťaže**

Otváranie obálok s návrhmi predloženými do súťaže je neverejné a po uplynutí lehoty na predkladanie návrhov do súťaže ho vykoná zriadená komisia na otváranie a vyhodnotenie návrhov predložených do obchodnej verejnej súťaže.

**X. Vyhodnotenie návrhov predložených do súťaže**

Komisia doručené návrhy vyhodnotí, či navrhovateľ splnil všetky podmienky/požiadavky stanovené vyhlasovateľom na predmet súťaže a či navrhovateľ predložil všetky doklady požadované vyhlasovateľom vo Výzve.

V prípade, že navrhovateľ splnil všetky stanovené podmienky/požiadavky vo Výzve a predložil všetky požadované doklady, bude jeho navrhnutá cena za predmet súťaže vyhodnocovaná na základe hodnotiaceho kritéria (bližšie viď bod VI. tejto Výzvy).

Ak počas vyhodnotenia návrhov bude relevantné, vyhlasovateľ súťaže požiada navrhovateľa o vysvetlenie návrhu a určí primeranú lehotu na doručenie vysvetlenia.

Každá časť návrhu k jednotlivým typom vozidiel bude vyhodnotená samostatne po jednotlivých položkách (t.j. vzájomným porovnaním jednotkových cien každého náhradného dielu v predložených cenových návrhov na konkrétny typ vozidiel) a vyhlasovateľ súťaže určí v procese vyhodnotenia vzostupné poradie navrhovateľov na základe počtu náhradných dielov s najnižšou jednotkovou cenou ND v predložených návrhoch na konkrétny typ vozidiel. Pri vyhodnotení bude uplatnené pravidlo, podľa ktorého navrhovateľ, ktorý predloží na náhradný diel najnižšiu cenu, sa umiestni pri hodnotení tohto náhradného dielu ako prvý v poradí.

V prípade, že na konkrétny náhradný diel budú navrhnuté od viacerých navrhovateľov rovnaké jednotkové ceny, ktoré budú zároveň vyhodnotené spomedzi všetkých navrhnutých cien ako zhodne najnižšie, budú tieto ponuky zapísané do Prílohy A u všetkých týchto navrhovateľov. K určeniu prednostného dodávateľa dôjde na základe dopytu pred vystavením čiastkovej objednávky podľa toho, ktorý z navrhovateľov dokáže dodať tovar skôr.

Z jednotlivých návrhov cien náhradných dielov pre jednotlivé typy vozidiel bude vytvorená príloha A, na ktorej budú všetky ND s najnižšou cenou naprieč všetkými typmi vozidiel. V prílohe B budú všetky ostatné náhradné diely pre všetky typy vozidiel.

Výsledok vyhodnotenia súťaže (vrátane vyhotovenej prílohy A a prílohy B) bude písomne doručený každému navrhovateľovi v stanovenej lehote na vyhodnotenie návrhov (bod XII. výzvy). Súčasne bude každý navrhovateľ vyzvaný na potvrdenie zámeru uzavrieť rámcovú dohodu na predmetné náhradné diely uvedené v prílohách A, B. Potvrdenie zámeru uzavrieť rámcovú dohodu bude navrhovateľ povinný oznámiť vyhlasovateľovi v lehote **do 3 pracovných dní** odo dňa doručenia výsledku vyhodnotenia súťaže, a to formou zaslania oskenovaného listu (podpísaný štatutárom, resp. oprávnenou osobou) na adresu: viera.blanarova@dpmz.sk. V prípade, že niektorý z navrhovateľov nepotvrdí, resp. odriekne (v stanovenej lehote) svoj zámer uzavrieť s vyhlasovateľom rámcovú dohodu, ktorej predmetom budú náhradné diely uvedené v prílohách A; B, vyhlasovateľ s týmto navrhovateľom zmluvný vzťah neuzavrie a následne bude náhradné diely uvedené pôvodne v prílohe A tohto navrhovateľa objednávať od ostatných navrhovateľov, ktorým následne podľa výsledku vyhodnotenia upraví prílohy A; B, ktoré budú predmetom rámcových dohôd s nimi uzatvorených.

Komisia zdokumentuje priebeh obchodnej verejnej súťaže a Záznam z vyhodnotenia uchováva vyhlasovateľ ako interný dokument v dokumentácii z realizovanej súťaže.

Vyhlasovateľ súťaže predpokladá uzavretie Rámcovej dohody s platnosťou 36 mesiacov v decembri 2020.

# Lehota na oznámenie výsledku vyhodnotenia súťaže navrhovateľom

V nadväznosti na informácie týkajúce sa vyhodnotenia súťaže (uvedené v článku X. výzvy) bude výsledok vyhodnotenia súťaže písomne (e-mailom) doručený každému navrhovateľovi v lehote do 5.12.2020.

# Lehota na uzavretie zmluvy

Dátum: **najneskôr do 7.1.2021**

# Doplňujúce informácie a vyhradené práva vyhlasovateľa

1. Údaje vo výzve a všetkých prílohách, ako aj v obchodných zmluvných podmienkach na dodanie tovaru sú neoddeliteľnou súčasťou výzvy,
2. Od navrhovateľa sa vyžaduje splnenie všetkých formálnych a obsahových náležitostí určených v tejto výzve. V opačnom prípade jeho návrh nemusí byť vyhodnotený,
3. V prípade, ak bude v návrhu chýbať ocenenie čo ich len jednej požadovanej položky v cenníku, vyhlasovateľ si vyhradzuje právo, že bude hodnotiť iba nacenené položky.
4. Všetky výdavky a náklady, spojené s prípravou a predkladaním návrhu, znáša navrhovateľ bez finančného nároku voči vyhlasovateľovi, a to bez ohľadu za výsledok obchodnej verejnej súťaže,
5. Vyhlasovateľ si vyhradzuje právo v ktorejkoľvek etape zrušiť alebo zmeniť obchodnú verejnú súťaž, a to aj bez uvedenia dôvodu,
6. Vyhlasovateľ si vyhradzuje právo nevybrať ani jeden z návrhov v prípade neobvykle vysokých cien v návrhoch a zrušiť postup zadávania obchodnej verejnej súťaže v prípade, ak všetky návrhy prekročia alebo najúspešnejší návrh podstatne prekročí výšku finančných prostriedkov, ktorú má vyhlasovateľ určený na financovanie predmetu súťaže,
7. Vyhlasovateľ si tiež vyhradzuje právo zrušiť obstarávanie predmetu súťaže, ak sa zmenili okolnosti, za ktorých bola súťaž začatá alebo môže súťaž zrušiť, pokiaľ bol vyhlasovateľovi predložený iba jeden návrh, ktorý splnil všetky požiadavky vyhlasovateľa uvedené vo výzve a bol zaradený na vyhodnotenie alebo nebol predložený ani jeden návrh,
8. Vyhlasovateľ si vyhradzuje právo zmeniť podmienky obchodnej verejnej súťaže v ktorejkoľvek etape verejného obstarávania, a to od vyhlásenia súťaže až po uzavretie Rámcovej dohody s úspešným navrhovateľom/navrhovateľmi aj bez uvedenia dôvodu.
9. Vyhlasovateľ si vyhradzuje právo neprijať žiaden z návrhov v prípade doručenia návrhov s neúmerne vysokou cenou, ktorú vyhlasovateľ nemôže akceptovať alebo z iného dôvodu nevyhovujú,
10. Vyhlasovateľ si vyhradzuje právo, nie povinnosť, nevyhodnocovať návrh navrhovateľa. Dôvody, pre ktoré sa rozhodol vyhlasovateľ nevyhodnocovať návrh navrhovateľa uvedie písomne na e-mailovú adresu navrhovateľa,
11. Predložené návrhy sa navrhovateľom po uplynutí lehoty na predkladanie návrhov nebudú vracať z dôvodu archivácie,
12. Navrhovateľom predložený návrh po uplynutí lehoty na podávanie návrhov nemôže navrhovateľ zmeniť ani odvolať.
13. Predložením návrhu navrhovateľ berie na vedomie, že vyhlasovateľ, ako povinná osoba, zverejní informácie o výsledku, ako aj uzatvorenú zmluvu sa svojej internetovej stránke.

*Upozornenie:*

*Navrhovatelia momentom predloženia svojho návrhu vyhlasovateľovi súťaže akceptujú bez výhrad všetky podmienky a požiadavky vyhlasovateľa uvedené vo Výzve. Od navrhovateľa sa vyžaduje splnenie všetkých formálnych a obsahových náležitostí určených v tejto Výzve. Navrhovatelia zodpovedajú za správnosť a platnosť údajov v dokladoch, ktoré predkladajú do súťaže. V prípade, ak vyhlasovateľ súťaže zistí zo strany navrhovateľa porušenie alebo nesplnenie podmienok/požiadaviek uvedených v tejto Výzve, je vyhlasovateľ súťaže oprávnený takéhoto navrhovateľa vylúčiť zo súťaže, resp. nezaradiť jeho návrh do vyhodnotenia na základe hodnotiaceho kritéria.*

**Zoznam dokumentov, súvisiacich s výzvou a predkladaním návrhov:**

Informatívna tabuľa – Zoznam vozidiel

Zoznam tovarov k Prílohe č. 1 – aktualizované 5.11.2020

Príloha č. 0 - Krycí list návrhu

Príloha č. 1 - Cenník tovarov – aktualizované 5.11.2020

Príloha č. 2 - Obchodno – zmluvné podmienky

Príloha č. 3a) - Čestné vyhlásenie

Príloha č. 3b) - Čestné vyhlásenie

Príloha č. 3c) - Čestné vyhlásenie

Príloha č. 4 - Zoznam tovaru

# Dátum zverejnenia výzvy na webovom sídle vyhlasovateľa:

# V Žiline: 28.10.2020

Výzvu vypracovala: Mgr. Viera Blanárová

 odd. verejného obstarávania

Za technický opis predmetu súťaže zodpovedá: Ing. Henrich Varecha, PhD.,

námestník technického úseku

Výzvu odsúhlasil a zverejnenie schvaľuje:

Ing. Peter Ďurkovský, vedúci odd. VO

V Žiline, 28.10.2020

**Dátum aktualizácie výzvy 5.11.2020**

**Dátum aktualizácie príloh k výzve 5.11.2020**

# Dátum zverejnenia aktualizovanej výzvy 5.11.2020

# Aktualizáciu vykonala 5.11.2020 Mgr. Viera Blanárová

# S aktualizáciou údajov za technický úsek súhlasí:

# Ing. Ľubomír Fides, vedúci oddelenia nákupu

# Aktualizáciu údajov 5.11.2020 zobral na vedomie:

# Ing. Henrich Varecha, PhD., námestník technického úseku